CELEX: 52015JC0027
Language: hu
Date: 2015-07-01
Title: Együttes javaslat A TANÁCS RENDELETE a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról

EURÓPAI BIZOTTSÁG
            Brüsszel, 2015.7.1.
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Együttes javaslat
            A TANÁCS RENDELETE
            a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról
            
               
         
         
            
               INDOKOLÁS
            
            
               (1)A 2011. február 28-i 2011/137/KKBP határozatban előírt intézkedések hatályba léptetése érdekében a Tanács 2011. március 2-án elfogadta a líbiai helyzetre tekintettel korlátozó intézkedések meghozataláról szóló 204/2011/EU rendeletet.
            
            
               (2)A (KKBP) 2015/XXX tanácsi határozat lezárta a 2011/137/KKBP határozat II. és IV. mellékletében felsorolt személyek és szervezetek felülvizsgálatát. Az említett határozat a módosított 2011/137/KKBP határozattal előírt korlátozó intézkedéseket egy új jogi eszközben egységes szerkezetbe is foglalta. A (KKBP) 2015/XXX határozat vonatkozó elemeinek figyelembevétele érdekében jelenleg folyik a 204/2011/EU rendelet módosítása.
            
            
               (3)A módosítás végrehajtásához az Unió további fellépése szükséges.
            
            
               (4)Az Unió külügyi és biztonságpolitikai főképviselőjének és az Európai Bizottságnak tehát javaslatot kell tennie a 204/2011/EU rendelet ennek megfelelő módosítására.
            
            
               2015/0143 (NLE)
            
            
               Együttes javaslat
            
            
               A TANÁCS RENDELETE
            
            
               a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 215. cikkére,
            
            
               tekintettel a líbiai helyzetre tekintettel hozott korlátozó intézkedésekről szóló, 2011. február 28-i 2011/137/KKBP tanácsi határozatra
                  1
               ,
            
            
               tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
            
            
               mivel:
            
            
               (1)A 204/2011/EU tanácsi rendelet
                  2
                hatályba léptet a 2011/137/KKBP határozatban foglalt egyes intézkedéseket.
            
            
               (2)A (KKBP) 2015/XXX tanácsi határozat lezárta a 2011/137/KKBP határozat II. és IV. mellékletében felsorolt személyek és szervezetek felülvizsgálatát. Az említett határozat a módosított 2011/137/KKBP határozattal előírt korlátozó intézkedéseket egy új jogi eszközben egységes szerkezetbe is foglalta. Technikai módosítás szükséges a 204/2011/EU rendelethez, hogy összhangban legyen a (KKBP) 2015/XXX határozattal.
            
            
               (3)Ez a módosítás az Európai Unió működéséről szóló szerződés hatálya alá tartozik, és – különösen az intézkedésnek a gazdasági szereplők által valamennyi tagállamban történő egységes alkalmazása biztosítása céljából – a végrehajtásához uniós szintű jogszabály szükséges.
            
            
               (4)A 204/2011/EU rendeletet ezért ennek megfelelően módosítani kell,
            
            
         
         
            
               ELFOGADTA EZT A RENDELETET:
            
            
               1. cikk
            
            
               A 204/2011/EU rendelet a következőképpen módosul:
            
            
            
               1.A 3. cikk (2) bekezdésének c) pontja helyébe a következő szöveg lép:
            
            
            
            
               „c) technikai segítségnyújtás, finanszírozás és pénzügyi támogatás az alábbiakhoz kapcsolódóan:
            
            
               i. 
                     a líbiai kormány részére kizárólag biztonsági vagy leszerelési támogatásként nyújtott katonai felszerelések, beleértve a b) pont hatálya alá nem tartozó és kizárólag fegyvereket és azokhoz kapcsolódó anyagokat, a szankcióbizottság előzetes jóváhagyása szerint;
            
            
               ii. 
                     a líbiai kormány részére kizárólag biztonsági vagy leszerelési támogatásként nyújtott, halált nem okozó katonai felszerelések;”
            
            
               2. cikk
            
            
               2.
                     A 8. cikk (1) bekezdésében a bevezető mondat helyébe a következő szöveg lép:
            
            
               „Az 5. cikktől eltérve, a II. és VI. mellékletben felsorolt személyek, szervezetek és szervek vonatkozásában a IV. mellékletben felsorolt, hatáskörrel rendelkező tagállami hatóságok engedélyezhetik egyes befagyasztott pénzeszközök vagy gazdasági erőforrások felszabadítását, amennyiben a következő feltételek teljesülnek:”
            
            
               3.
                     A 8. cikk (1) bekezdésének c) pontja helyébe a következő szöveg lép:
            
            
            
               „c)
                     a zálogjog vagy a határozat nem a II. vagy a III. mellékletben felsorolt valamely személy, szervezet vagy szerv javára szól;”
            
            
               4.
                     A 8. cikk (2) bekezdésének c) pontja helyébe a következő szöveg lép:
            
            
            
               „c)
                     a határozat nem a II. vagy a III. mellékletben felsorolt valamely természetes vagy jogi személy, szervezet vagy szerv javára szól;”
            
            
         
         
            
               5.
                     A 8b. cikk (2) bekezdésének a) pontja helyébe a következő szöveg lép:
            
            
               „a)
                     az érintett hatáskörrel rendelkező hatóság megállapította, hogy a kifizetés nem sérti az 5. cikk (2) bekezdését;”
            
            
            
               3. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 58, 2011.3.3., 53. o.
               
               
                  
                     (2)
                  
                        A Tanács 2011. március 2-i 204/2011/EU rendelete a líbiai helyzetre tekintettel korlátozó intézkedések meghozataláról (HL L 58., 2011.3.3., 1. o.).